ગુજરાતના તટીય વિસ્તારોમાં આવનારા નિલોફર વાવાઝોડાને ધ્યાનમાં રાખીને રાજ્ય સરકારના અધિકારીઓ દ્વારા સાવચેતીના પગલે સમીક્ષા બેઠકો યોજવામાં આવી રહી છે. જેના ભાગરૂપે ભરૂચ જિલ્લામાં પણ જિલ્લા કલેક્ટરની અધ્યક્ષસ્થાને એક બેઠક મળી હતી. જેમાં જંબુસર તાલુકાના તમામ અધિકારીઓને સતર્ક રહેવા સૂચના આપવામાં આવી છે. તેમજ જંબુસર તાલુકાના 12 ગામનોને એલર્ટ કરવામાં આવ્યા આવ્યા છે. જિલ્લાના તમામ અધિકારીઓની રજાઓ રદ્દ કરવામાં આવી છે. તેમજ 3 તાલુકાના 50થી વધુ ગામોને ચેતવવામાં આવ્યા છે.